b'\n_START_ARTICLE_\nStolnica v Oxfordu\n_START_SECTION_\nZgodovina\n_START_PARAGRAPH_\nStolnica je bila prvotno samostanska cerkev svete Frideswide. Domnevajo, da je bil tu \xc5\xbeenski samostan, ki ga je ustanovila sveta Frideswida, zavetnica Oxforda. V Latinski kapeli so relikvije, ki so jih sem prinesli ob obnovi leta 1180, ki so bile tudi povod za romanja najmanj od 12. do za\xc4\x8detka 16. stoletja.  Od predhodnice dana\xc5\xa1nje cerkve ni ostalo ni\xc4\x8d. Zgrajena je bila v zadnji \xc4\x8detrtini 12. stoletja kot zato\xc4\x8di\xc5\xa1\xc4\x8de za relikvije svete Frideswide._NEWLINE_Leta 1522 je bil samostan predan kardinalu Wolseyju, ki ga je izbral za svoj kolid\xc5\xbe. Leta 1529 je ustanoviteljstvo prevzel kralj Henrik VIII. Delo je bilo ustavljeno, toda junija 1532 ga je kralj ponovno ustanovil. Leta 1546 je Henrik VIII. sem prenesel nedavno zaprt samostan Osney. Stolnica se imenuje Ecclesia Christi Cathedralis Oxoniensis, kot jo je imenoval kralj Henrik VIII. v temeljni listini._NEWLINE_Kor je v stolnici od leta 1526, ko je bil organist in zborovodja John Taverner. Statuti originalnega Wolseyjevega  kolid\xc5\xbea, ki se je  imenoval Cardinal College, omenjajo 16 zborovskih pevcev in 30 duhovnikov._NEWLINE_Kristusova cerkev stolnica naj bi bila neko\xc4\x8d najmanj\xc5\xa1a stolnica v Angliji, a so zdaj \xc5\xa1e manj\xc5\xa1e, saj je bilo ve\xc4\x8d \xc5\xbeupnijskih cerkev v 20. stoletju povzdignjenih v stolnice. _NEWLINE_Bla\xc5\xbeeni John Henry Newman C.O., angle\xc5\xa1ki anglikanski duhovnik in rimskokatoli\xc5\xa1ki duhovnik, \xc5\xa1kof in kardinal je bil tukaj posve\xc4\x8den leta 1825._NEWLINE_Leta 1870 je vodil obnovitvena dela arhitekt George Gilbert Scott.\n_START_SECTION_\nArhitektura in vloga\n_START_PARAGRAPH_\nStolnica je triladijska, glavna ladja je obokana, prav tak je kor. Med obema te\xc4\x8de ozek transept. Nad kri\xc5\xbei\xc5\xa1\xc4\x8dem je mogo\xc4\x8den kvadratni osrednji stolp, katerega kleti so \xc5\xa1e vedno romanske. V stolnici je ve\xc4\x8d stranskih kapel, kri\xc5\xbeni hodnik in kapiteljska dvorana._NEWLINE_V notranjosti stolnice prevladujejo poznogotski oboki. Arhitekturne zna\xc4\x8dilnosti so iz romanskega do poznogotskega sloga. Veliko okno rozeta ima deset delov._NEWLINE_V njej so \xc5\xa1tevilne, deloma velike grobnice iz razli\xc4\x8dnih obdobij. Obarvana steklena okna so iz 14. stoletja. Zanimivo je okno  Thomasa Becketa.\n_START_SECTION_\nOrgle\n_START_PARAGRAPH_\nOrgle imajo \xc5\xa1tiri manuale in 43 pedalov. Instrument je bil zgrajen leta 1979 in je delo avstrijske delavnice Rieger Orgelbau. Ohi\xc5\xa1je izhaja v glavnem iz leta 1680.\n_START_SECTION_\nStolni\xc4\x8dni \xc4\x8das\n_START_PARAGRAPH_\nZvonjenje in cerkveni obredi zaostajajo za sosednjim stolpom, ki ima ime Tom po svojem zvonu, uradno do pet minut. Ujema se z nekdanjim uradnim lokalnim \xc4\x8dasom, saj mesto Oxford le\xc5\xbei 1 \xc2\xbc stopinje zahodno od Greenwicha. Tak \xc4\x8das je veljal, ko ga je leta 1852 nadomestil greenwi\xc5\xa1ki srednji \xc4\x8das.'